Source: https://www.riigiteataja.ee/akt/907482
Timestamp: 2019-11-19 19:18:50+00:00

Document:
Riigikontrolli seaduse ja kohaliku omavalitsuse korralduse seaduse muutmise seadus – Riigi Teataja
Riigikontrolli seaduse ja kohaliku omavalitsuse korralduse seaduse muutmise seadus
RT I 2005, 32, 235
Vastu võetud 11.05.2005
Vabariigi Presidendi 31. mai 2005. a otsusega nr 849
§ 1. Riigikontrolli seaduses (RT I 2002, 21, 117; 57, 356; 2003, 21, 121; 88, 588; 90, 601) tehakse järgmised muudatused:
1) paragrahvi 7 lõiked 1 ja 2 muudetakse ja sõnastatakse järgmiselt:
« (1) Riigikontroll teostab majanduskontrolli järgmiste asutuste ja isikute üle:
3) äriühingute üle, kus kohaliku omavalitsuse üksusel on valitsev mõju enamusosaluse kaudu või muul viisil, samuti nende äriühingute tütarettevõtjate üle.»;
2) paragrahvi 7 täiendatakse lõikega 21 järgmises sõnastuses:
« (21) Riigikontroll teostab käesoleva seaduse § 6 lõigetes 2 ja 3 sätestatud ulatuses kontrolli kohaliku omavalitsuse üksuse valdusse antud riigi kinnis- ja vallasvara, riigieelarvest antavate sihtotstarbeliste eraldiste, toetuste ning riiklike ülesannete täitmiseks eraldatud raha kasutamise osas.»;
3) paragrahvi 7 lõikes 4, § 18 lõikes 4, § 43 lõigetes 4 ja 6 ning § 52 lõike 3 punktis 2 asendatakse sõnad «kohalik omavalitsus» sõnadega «kohaliku omavalitsuse üksus» vastavas käändes;
«Riigikontroll teeb kohaliku omavalitsuse üksustega ning Vabariigi Valitsusega valitsusasutuste ja valitsusasutuste hallatavate asutuste osas koostööd sisekontrolli ja siseauditi arendamise alal.»;
5) paragrahvi 12 lõige 1 muudetakse ja sõnastatakse järgmiselt:
« (1) Riigikontrollil on õigus teha Riigikogule, Vabariigi Valitsusele ja ministrile, samuti kohaliku omavalitsuse organile ettepanekuid seaduste, määruste ning muude õigusaktide väljatöötamiseks, muutmiseks ja täiendamiseks.»;
6) paragrahvi 26 lõike 1 punktis 2 asendatakse sõnad «kohaliku omavalitsusüksuse» sõnadega «kohaliku omavalitsuse üksuse»;
7) paragrahvi 50 lõige 4 muudetakse ja sõnastatakse järgmiselt:
« (4) Enne allkirjastamist tutvustatakse kontrolliaruannet asjassepuutuvale ministrile või valla- või linnavalitsusele, samuti teistele isikutele ja organitele, kelle suhtes see sisaldab hinnanguid või ettepanekuid. Aruande saanud isikud ja organid on kohustatud esitama Riigikontrollile kirjalikult oma arvamuse neid puudutavate ettepanekute kohta, samuti teavitama rakendatavatest abinõudest Riigikontrolli tema antud mõistliku tähtaja jooksul.»;
8) paragrahvi 50 lõiget 5 ja § 51 lõiget 2 täiendatakse pärast sõna «isikute» sõnadega «ja organite».
§ 2. Kohaliku omavalitsuse korralduse seaduses (RT I 1993, 37, 558; 1999, 82, 755; 2000, 51, 322; 2001, 82, 489; 100, 642; 2002, 29, 174; 36, 220; 50, 313; 53, 336; 58, 362; 61, 375; 63, 387; 64, 390 ja 393; 82, 480; 96, 565; 99, 579; 2003, 1, 1; 4, 22; 23, 141; 88, 588; 2004, 41, 277; 56, 399; 81, 542; 89, 610; 2005, 10, õiend) tehakse järgmised muudatused:
1) paragrahvi 66 pealkirjas ja lõikes 1 asendatakse sõnad «kohaliku omavalitsuse» sõnadega «kohaliku omavalitsuse üksuse»;
2) paragrahvi 66 lõige 2 muudetakse ja sõnastatakse järgmiselt:
« (2) Riigikontroll kontrollib kohaliku omavalitsuse üksuse tegevust vastavalt Riigikontrolli seadusele.»
§ 3. Käesolev seadus jõustub 2006. aasta 1. jaanuaril.

References: § 1
 § 6
 § 18
 § 43
 § 52
 § 51

§ 2

§ 3